
Proiect de hotărâre

privind îndreptarea unei erori materiale inserate în HCL nr.78 din 22.04.2024 pentru indexarea cu rata inflației de 10,4 % conform datelor furnizate de Direcția Județeană de Statistică, respectiv rotunjirea la leu a nivelurilor pentru valorile impozabile, impozitele și taxele locale și alte taxe asimilate acestora, care constă într-o anumită sumă în lei sau care sunt stabilite pe baza unei anumite sume în lei, precum și amenzi, pentru anul 2025, cu modificările și completările ulterioare
Analizând temeiul juridic:

-art. 71 alin.(1) din Legea nr. 24/2000, republicată, cu modificările şi completările ulterioare, privind normele de tehnică legislativă pentru elaborarea actelor normative, cu modificările și completările ulterioare;
- titlul IX, cap. IX din Legea 227 din 2015 privind Codul fiscal, cu modificările și completările ulterioare ;
- art.129, alin.(2), lit c) și alin.(7) lit n) din OUG 57/ 2019 privind Codul administrativ, cu modificările și completările ulterioare; 

- Hotărârea Consiliului Local nr. nr.78 din 22.04.2024 pentru indexarea cu rata inflației de 10,4 % conform datelor furnizate de Direcția Județeană de Statistică, respectiv rotunjirea la leu a nivelurilor pentru valorile impozabile, impozitele și taxele locale și alte taxe asimilate acestora, care constă într-o anumită sumă în lei sau care sunt stabilite pe baza unei anumite sume în lei, precum și amenzi, pentru anul 2025, cu modificările și completările ulterioare;
Având în vedere: 

- Referatul de aprobare înregistrat cu nr. 364 din 15.01.2025 al primarului Municipiului Marghita, în calitate de inițiator al proiectului de hotărâre;
- Raportul de specialitate înregistrat cu nr.365 din 15.01.2025 al Compartimentului administrarea patrimoniu,transport public local, relatii cu Asociația de Proprietari,gospodărire,întreținere domeniului public și privat;

În temeiul prevederilor art.139 alin.(1) și alin.(3) lit.c), art.196 alin. (1) lit.a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
Primarul Municipiului Marghita, propune următorul

Proiect de hotărâre:

Art. 1 Se aprobă îndreptarea erororii  materiale inserate în capitolul   III. „Taxe  pentru: parcare, staționate, vize anuale, prelungire AUTORIZĂRI TAXI din  anexa nr.15 la HCL nr. 78 din 22.04.2024, prin   completarea capitolului care va avea următorul cuprins: „Taxe  pentru parcare, staționarte, vize anuale, prelungire AUTORIZĂRI TAXI/AUTORIZAȚIE TRANSPORT”.
Art. 2  Se completează art. 21 din Hotărârea Consiliului Local nr. 78 din 22.04.2024 pentru indexarea cu rata inflației de 10,4 % conform datelor furnizate de Direcția Județeană de Statistică, respectiv rotunjirea la leu a nivelurilor pentru valorile impozabile, impozitele și taxele locale și alte taxe asimilate acestora, care constă într-o anumită sumă în lei sau care sunt stabilite pe baza unei anumite sume în lei, precum și amenzi, pentru anul 2025, cu art. 21^1 care va avea următorul cuprins:
 „ (1) Pentru imobilele concesionate/închiriate prin licitație publică, se actualizează nivelul de redevență adjudecat anual cu rata inlației. 

(2)Se stabilește coeficientul de penalitate de 0,01% asupra sumei datorate, pentru fiecare zi de întârziere, începând cu prima zi care urmează celei în care suma a devenit exigibilă, fără ca majorarea să poată depăși totalul chiriei /redevenței restante cu excepția coeficienților de penalitate prevăzute prin acte normative;
 (3) Se stabilește nivelul garanției pentru concesionarea /închirierea de bunuri proprietate publică/privată a statului sau a unității administrativ-teritoriale la nivelul a două chirii pentru contractele de închiriere/concesiune lunare , respectiv la nivelul cotei de 25% din redevența anuală pentru închirierea/concesiunea anuală . datorată de concesionar/chiriaș pentru primul an de exploatare. ”
Art. 3 Prezenta sub formă de hotărâre se comunică cu: Instituția Prefectului Bihor, Primarul Municipiului Marghita, Seviciului impozite și taxe locale, Compartiment  administrarea patrimoniu,transport public local, relatii cu Asociația de Proprietari,gospodărire,întreținere domeniului public și privat, publicare pe site-ul instituției www.marghita.ro, secțiunea Monitorul Oficial local, la dosar.

